**Să vină primăvara**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să vină primăvara, o rugăm să vină!

Ne-am săturat de frig, de ceață;

vrem iarăși soare, dulce feerie lină,

în orice seară, în orice dimineață!

Să vină primăvara, o rugăm să vină!

O așteptăm demult, de luni de zile;

nopțile ni le dorim, așa, cu lună plină,

să o terminăm, cu vremurile ostile!

Să vină primăvara, o rugăm să vină!

Fără burniță, cu temperaturi stabile;

uitând de gripe, să zburăm cu limuzină

și s-avem, mereu, doar împliniri utile.

Să vină primăvara, o rugăm să vină!

O vom săruta ca pe-o domnișoară;

zilele frumoase să nu se mai abțină,

să fie iarăși soare, să fie primăvară!